Wokoło Choćebuza někotre busowe zastanišća serbsce připowědźeja
Choćebuz (SN/at). Bliskowobchadne předewzaće Cottbusverkehr připowědźa w busach na wjacorych regionalnych linijach wuzwolene zastanišća wot spočatka februara w němskej a delnjoserbskej rěči. Kaž nowinarska rěčnica předewzaća Christin Heldt zdźěli, su tele zastanišća na městnach ze serbskim poćahom. Na přikład stej to staciji při šuli „Mato Kosyk“ w Brjazynje abo při Bleskojc hotelu w Bórkowach, hdźež z busa wulězeš, zo by za wokolne serbske wsy přisłušne hamtske zarjadnistwo docpěł.
Dohromady je jich w linijowej syći Cottbusverkehr zwonka města dwanaće busowych zastanišćow, nimo w hižo mjenowanymaj wsomaj tež w Dešnje, Drjowku, Janšojcach, Libanojcach, Picnju, Wětošowje a Žylowje. Trěbne paski bě wobchadne předewzaće w zhromadnym dźěle z redakciju Bramborskeho serbskeho radija w Choćebuzu nahrawać dało. Rěčałoj staj čłonaj redakcije młodźinskeho magacina Bubak.
ces_Latn szl_Latn szl_Latn